CELEX: 62015CB0393
Language: sk
Date: 2016-06-21 00:00:00
Title: Vec C-393/15: Uznesenie Súdneho dvora (deviata komora) z 21. júna 2016 (návrh na začatie prejudiciálneho konania, ktorý podal Naczelny Sąd Administracyjny – Poľsko) – Dyrektor Izby Skarbowej w Krakowie/ESET spol. s r.o. sp. z o.o. Oddział w Polsce (Návrh na začatie prejudiciálneho konania — Článok 99 Rokovacieho poriadku Súdneho dvora — Zdaňovanie — Spoločný systém dane z pridanej hodnoty — Smernica 2006/112/ES — Článok 168 — Článok 169 písm. a) — Spoločnosť usadená v členskom štáte, v ktorom vykonáva zdaniteľné transakcie — Organizačná zložka registrovaná na účely platby dane z pridanej hodnoty v inom členskom štáte — Zriedkavé realizovanie zdaniteľných transakcií v tomto štáte — Hlavná činnosť spočívajúca v realizácii vnútropodnikových transakcií v prospech danej spoločnosti — Daň z pridanej hodnoty zaplatená na vstupe touto organizačnou zložkou — Odpočítanie v členskom štáte, v ktorom je registrovaná)

5.9.2016   
            
            
               SK
            
            
               Úradný vestník Európskej únie
            
            
               C 326/4
            
         Uznesenie Súdneho dvora (deviata komora) z 21. júna 2016 (návrh na začatie prejudiciálneho konania, ktorý podal Naczelny Sąd Administracyjny – Poľsko) – Dyrektor Izby Skarbowej w Krakowie/ESET spol. s r.o. sp. z o.o. Oddział w Polsce
   (Vec C-393/15) (1)
   
   ((Návrh na začatie prejudiciálneho konania - Článok 99 Rokovacieho poriadku Súdneho dvora - Zdaňovanie - Spoločný systém dane z pridanej hodnoty - Smernica 2006/112/ES - Článok 168 - Článok 169 písm. a) - Spoločnosť usadená v členskom štáte, v ktorom vykonáva zdaniteľné transakcie - Organizačná zložka registrovaná na účely platby dane z pridanej hodnoty v inom členskom štáte - Zriedkavé realizovanie zdaniteľných transakcií v tomto štáte - Hlavná činnosť spočívajúca v realizácii vnútropodnikových transakcií v prospech danej spoločnosti - Daň z pridanej hodnoty zaplatená na vstupe touto organizačnou zložkou - Odpočítanie v členskom štáte, v ktorom je registrovaná))
   (2016/C 326/06)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Naczelny Sąd Administracyjny
   
      Účastníci konania pred vnútroštátnym súdom
   
   
      Žalobca: Dyrektor Izby Skarbowej w Krakowie
   
      Žalovaný: ESET spol. s r.o. sp. z o.o. Oddział w Polsce
   
      Výrok
   
   Článok 168 a článok 169 písm. a) smernice Rady 2006/112/ES z 28. novembra 2006 o spoločnom systéme dane z pridanej hodnoty sa majú vykladať v tom zmysle, že organizačná zložka registrovaná na účely dane z pridanej hodnoty v jednom členskom štáte, ktorá vykonáva prevažne vnútropodnikové transakcie nepodliehajúce tejto dani pre svoju materskú spoločnosť so sídlom v inom členskom štáte a zriedkavo aj zdaniteľné transakcie v členskom štáte, v ktorom je registrovaná, má právo odpočítať daň z pridanej hodnoty na vstupe v členskom štáte, v ktorom je registrovaná, vzťahujúcu sa na tovar a služby použité na zdaniteľné transakcie tejto organizačnej zložky, ktoré uskutočnila v inom členskom štáte, než v ktorom je usadená.
   
      (1)  Ú. v. EÚ C 337, 12.10.2015.